recursal/SuperWikiNEXT-32B huggingface dataset:
**Nikola Špirić** (fødd 4. september 1956) er ein bosnisk-serbisk politikar som var statsminister i Bosnia-Hercegovina frå 2007 til 2012. Han er medlem i partiet Savez nezavisnih socijaldemokrata (*Alliansen av uavhengige sosialdemokratar - SNSD*).

Nikola Špirić vart fødd i Titov Drvar (noverande Drvar) i Bosnia i det dåverande Jugoslavia. Han studerte økonomi ved universitetet i Sarajevo og har doktorgrad i økonomi. Frå 1992 har han vore økonomiprofessor ved universitetet i Banja Luka. 

1. november 2007 gjekk Špirić av som statsminister i protest mot parlamentariske reformer som den internasjonale administratoren for Bosnia-Hercegovina, Miroslav Lajčák, tvinga gjennom. Špirić meinte at reformene vil redusera innflytelsen til dei bosniske serbarane. Krisa vart løyst, og Špirić vart nominert på nytt til statsministerposten 10. desember og stadfesta i stillinga 27. desember. 

Špirić er gift. Kona er bosniak og kjem frå Tuzla.

|  |  |
| --- | --- |
| Autoritetsdata | 
* WorldCat
* VIAF
* LCCN
* ISNI

 |
Moulins-triptykonet, ca 1498

**Jean Hey** (eller **Jean Hay**) er i dag identifsert, med rimeleg visse, som målaren kjend som Moulins-meisteren. Han var ein nederlandsk målar som frå ca 1475 til om lag 1505 arbeidde i Frankrike, mellom anna på oppdrag frå hertugane av Burgund.

Lite er kjent om Hey, som måla i ein stil som har gjort at mange kunsthistorikarar har meint han studerte under Hugo van der Goes. Heys mest velkjende verk er eit triptykon i katedralen i Moulins, eit arbeid som er datert til slutten av det 15. hundreåret. Midtdelen viser *Madonnaen og Jesusbarnet tilbedd av englar*, flankert av portrett av hertug Pierre II og hertuginna Anne de Beaujeu med dottera deira, Suzanne. Triptykonet er i ein framifrå tilstand, trass i at toppen og botnen av det har vorte kappa vekk ein gong føre 1830-åra. Tidleg i 1500-åra var Moulins-meisteren, Jean Hey, truleg hoffmålar hos hertug-ætta Bourbon i Paris.

Kjelder
-------

* *Denne artikkelen bygger på «Jean Hey» frå Wikipedia på engelsk, den 26. mai 2012.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC
* ULAN

 |
**Putrajaya** er administrativ hovudstad i Malaysia. Han er ein planlagd by grunnlagd 19. oktober 1995 etter at regjeringa vedtok å flytta frå Kuala Lumpur, som framleis er offisiell og lovgjevande hovudstad i landet. Putrajaya fekk status som føderalt territorium den 1. februar 2001. Ved folketeljinga i 2010 hadde byen 67 964 innbyggjarar.

Byen har namn etter den første statsministeren i Malaysia, Tunku Abdul Rahman Putra. *Putra* betyr 'prins' på malayisk og *jaya* betyr 'siger' eller 'suksess'. Byen blei laga på ein stad som då heitte Prang Besar under statsminister Mahathir Mohamad. 

Putrajaya ligg mellom Kuala Lumpur og Kuala Lumpur internasjonale flyplass i eit område som blir kalla Multimedia Super Corridor (MSC). Byområdet har ei flatevidd på 49,31 kvadratkilometer, og er planlagd å ha eit folketal på 320 000. Sentralt i byen ligg ein kunstig innsjø, Putrajaya-sjøen. Byen har også mange grøne parkar.

Kjelder
-------

1. ↑  Department of Statistics, Malaysia; Population and Housing Census of Malaysia 2010, Preliminary Count Report (**pdf-fil**) Arkivert 2011-07-08 ved Wayback Machine. Lesen for Svensk Wikipedia 7. januar 2010.
2. ↑   Perbadanan Putrajaya; About Putrajaya

---

* *Denne artikkelen bygger på «Putrajaya» frå Wikipedia på svensk, den 21. februar 2013.*

Bakgrunnsstoff
--------------

 Commons har multimedium som gjeld: **Putrajaya**

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames
* MusicBrainz (area)

 |
| Pustec |
| --- |
| Landsbyen Pustec ved Prespasjøen Landsbyen Pustec ved Prespasjøen |
| 

|  |
| --- |
|  |
| **Byvåpenet til Pustec** |

 |
| Styresmakter |
| Land  Region | Albania  Korçë |
| Geografi |
| Flatevidd - By |  244 km² |
| Innbyggjarar  - By (2011) | 3 290 |
| Koordinatar | 40°47′0″N 20°54′0″E﻿Koordinatar: 40°47′0″N 20°54′0″E﻿ |
| Tidssone | CET (UTC+1) |
| Plassering |
| Pustec kommune innafor regionen KorçëPustec kommune innafor regionen Korçë |

**Pustec** (makedonsk Пустец, *Pustets*), tidlegare **Liqenas**, er ein kommune i regionen Korçë i Albania. Kommunen ligg ved Prespasjøen heilt aust i landet og grensar i nord til nabolandet Nord-Makedonia, i søraust til Hellas.

Kommunen vart oppretta gjennom ei admininistrasjonsreform i 2014, ved at den tidlegare landkommunen Liqenas vart kommunen Pustec, den einaste av dei gamle kommunane som ikke vart slått saman i reforma. Kommunen har hovudsete i Pustec.

Ved folketeljinga i 2011 hadde den dåverande landkommunen Liqenas 3 290 innbyggjarar.

Tidlegare administrativ inndeling
---------------------------------

Fram til år 2000 var den tidlegare landkommunen Liqenas ein del av distriktet Korçë. Han omfatta busetnadene:

* Pustec (Liqenas)
* Diellas
* Lajthizë
* Zaroshkë
* Cerje
* Goricë e Vogël
* Goricë e Madhe
* Kallamas
* Gollomboc

Referansar
----------

1. 1 2  Folketeljing 2011
2. 1 2  Kommunereforma i 2014
3. ↑  Regionreforma i 2000
**Jean Léon Jaurès** (3. september 1859–31. juli 1914) var ein leiande fransk sosialist. Han er særleg kjend for å ha prøvd å hindre storkrigen som braut ut i 1914. Jaurès var akademikar, og sat i nasjonalforsamlinga i fleire periodar. Han var mellom anna aktiv i kampen for å få sett fri den uskuldig dømde jødiske offiseren Dreyfus i den vidgjetne Dreyfus-saka, og i kampen for å skilje kyrkje og stat, noko som lukkast i 1905.

Dei franske sosialistane var kløyvde i fleire grupper på slutten av 1800-talet. Jaurès arbeidde for å sameine dei, og lukkast med det i 1905, med skipinga av *Parti Socialiste Unifie - Section Francaise de l'Internationale Ouvriere*. Hovudorganet til det sameinte sosialistpartiet var avisa *l'Humanite*, grunnlagd av Jaures året før. Denne avisa finst framleis.

Jaures stod i den republikanske tradisjonen frå den store franske revolusjonen i 1789 og framover. Han såg sosialismen som ei fullføring av demokratiseringa av samfunnet.

Jaurès er blitt feilaktig framstilt som pasifist, men var anti-militarist. Han ville *omdanne* militærvesenet i retning av eit heimevernsforsvar, noko han la fram i boka *Den nye hæren* i 1910. Ein slik milits ville vere sterk i forsvar, men uråd å bruke mot eiga befolkning og til angrep på andre land, meinte Jaurès.

Dette var eit ledd i det som blei Jaurès' største og siste kamp, kampen mot krigen som trua. Jaures prøvde fleire gonger å få den Andre Internasjonalen til å vedta samtidig generalstreik i alle krigførande land tilfelle krigsutbrot, men utan å lykkast i å få forpliktande vedtak. Han tala og skreiv mykje mot krigsfaren. I høgreavisene blei Jaurès kalla «landssvikar» og «tysk agent», og den 31. juli 1914 blei Jean Jaurès skoten og drepen av ein høgrenasjonalist. Dagen etter braut første verdskrigen ut. Mordaren, Raoul Vilain, sat fengsla under heile krigen, men blei frifunnen i 1919 i ei kontroversiell rettsavgjerd.

Bakgrunnsstoff
--------------

* l'Humanite

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
*For andre tydingar av oppslagsordet, sjå Montereau (fleirtyding).* 

**Montereau-Fault-Yonne** er ein fransk kommune i departementet Seine-et-Marne i regionen Île-de-France.

Kommunen er også kjend som **Montereau**, eit namn han deler med ein annan kommune i Loiret og med Montereau-sur-le-Jard i Seine-et-Marne.
Byen har namn etter eit kapell ved møtestaden mellom Seinen og elva Yonne, avleidd frå *Monasteriolum* ('lite kloster'). «Fault-Yonne» viser til korleis Yonne fell inn i Seinen på staden. Eit tidlegare gallo-romersk namn på byen var «Condate».

Montereau, møtestaden mellom Seinen og Yonne. Postkot frå 1920-talet.

Historie
--------

Montereau-området har vore folkesett i minst 6000 år. Byen voks fram rundt eit kloster grunnlagd på 500-talet, med ein økonomi som også bygde på korn- og svinemarknader.

Byen blei gjeven av grev Renard de Sens til grev Eudes av Blois etter at denne hadde gjeve han ly då han blei jaga av kongelege soldatar i 1015. I 1026 bygga hertug Raynard av Sens eit slott her. Kongen av Navarra, Karl II, hadde arva retten til herredøme over byen, men tapte området til den framtidige Karl V av Frankrike i 1359.

Johan den uredde, hertug av Burgund og fransk regent, blei drepen på bybrua i Montereau under det han oppfatta som eit diplomatisk møte med den framtidige franske kongen Karl VII. Sonen til Johan, Filip III av Burgund, tok byen i 1420 med engelsk støtte. Byen blei verande på hans hender i åtte å før Karl VII tok han tilbake etter ei lang omleiring.

14. februar 1814 var Montereau åstad for ein av dei siste sigrane til Napoleon under napoleonskrigane. 

I løpet av 1800-talet blei Montereau ein industristad med glas- og fajanseverk og kjemisk industri. 
Byen fekk jernbanesamband med Troyes i 1848, og til Paris i 1849. Byen voks kraftig på 1950-talet då det blei bygd ei rekkje nye bustader her.

Bakgrunnsstoff
--------------

Kjelder
-------

1. ↑  Paul Quesvers, 1864. Oppgjeve av Fransk Wikipedia.

* *Denne artikkelen bygger på «Montereau-Fault-Yonne» frå Wikipedia på fransk, den 24. april 2014.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* BNF
* BNF (data)
* NKC
* GeoNames
* MusicBrainz (area)

 |
**Jean Philippe** (fødd 1931) er ein fransk songar.

Eurovision
----------

### Nasjonal uttaking i 1959

Den franske kringkastaren skal ha heldt ein nasjonal uttaking til Eurovison Song Contest 1959, men ingen detaljar om dette er offentleggjort. Han fekk representere Frankrike med songen «Oui, oui, oui, oui».

### Eurovision Song Contest 1959

Han starta som nummer ein i finalen, før Danmark med «Uh, jeg ville ønske jeg var dig» av Birthe Wilke.

Bidraget fekk fire poeng frå Danmark og Vest-Tyskland, to poeng frå Monaco og Belgia og eitt poeng frå Italia, Sveits og Austerrike. Frankrike fekk til saman 15 poeng og enda på tredjeplass av totalt elleve bidrag.

### Intern uttaking i 1962

Den sveitsiske kringkastaren valde Philippe og songen «Le retour» som sitt bidrag i Eurovision Song Contest 1962.

### Eurovision Song Contest 1962

Han starta som nummer elleve i finalen, etter Noreg med «Kom sol, kom regn» av Inger Jacobsen og før Jugoslavia med «Ne pali svetlo u sumrak» av Lola Novaković.

Bidraget fekk to poeng frå Vest-Tyskland. Sveits fekk til saman to poeng og enda på tiandeplass, saman med Danmark og Noreg, av totalt 16 bidrag.

Kjelder
-------

* *Denne artikkelen bygger på «Jean Philippe» frå Wikipedia på engelsk, den 30. mars 2012.*
**Jump blues** er ein livleg, rask blues vanlegvis spelt av små band med blåseinstrument. Han var særs populær i 1940-åra. I nyare tid har det vore fornya interesse i jump blues som ein del av swing revival.

Opphav
------

Jump blues vart utvikla av storband som banda til Lionel Hampton og Lucky Millinder. Desse spelte tidleg i 1940-åra og produserte musikarar som Louis Jordan, Jack McVea, Earl Bostic og Arnett Cobb.

Blues og jazz var ein del av den same musikalske verda, og mange dyktige musikarar stod i begge leirar. Jump blues, eller berre «jump», var ei utviding av boogie woogie-bølgja. Jump-band som Tympany Five, som starta samstundes med at boogie woogie igjen vart populært, fekk maksimal effekt med ein *eight-to-the-bar boogie-woogie*-stil.

Ei tidleg jump blues-innspeling er «Boogie Woogie Bugle Boy» (1941) av The Andrews Sisters.

Lionel Hampton spelte inn ein livleg storband-blues, «Flying Home», i 1942. Han har ein sordin, skrikande tenorsaksofon og songen var ein hitt i «rasekategorien». Då han kom ut skildra Billboard melodien som «ein uvanleg swingete song»

Både Hampton og Jordan kombinerte den populære boogie woogie-rytmen, ein meir bestemt versjon av saksofonstilen frå swing-tida som ein kan høyre med Coleman Hawkins og Ben Webster, og leikande, muntre tekstar eller verbale merknader. Etter kvart som denne jazz-baserte musikken vart meir populær, byrja både bluesartistar og jazzmusikarar som ønskte å «spele for folket» å nytte ein tung, pågåande rytme. 

Jump oppnår med tre blåseinstrument og ein rytmeseksjon det eit storband gjer med eit ensemble på seksten. Tenorsaksofonen er det mest markante instrumentet i jump.

Jump var enormt populært seint i 1940-åra og tidleg i 1950-åra med artistar som Louis Jordan, Big Joe Turner, Roy Brown, Billy Wright og Wynonie Harris.

Kjelder
-------

* *Denne artikkelen bygger på «Jump blues» frå Wikipedia på engelsk, den 29. mars 2011.*
	+ *Wikipedia på engelsk oppgav desse kjeldene:*

1. ↑  Dietsche, s. 9–10
2. ↑  Wald, s. 198
3. ↑  Cohn & Humphrey, s. 176
4. ↑  Dietsche, s. 9
5. 1 2  Palmer, s. 134
6. ↑  Billboard June 17, 1944 carries an ad clearly listing Goodman as co writer of the song. s. 18.
7. ↑  Dietsche, s. 11

Bakgrunnsstoff
--------------

* Richie Unterberger: Jump Blues på Allmusic.com Arkivert 2011-08-29 ved Wayback Machine.

| * v
* d
* e
Blues |
| --- |
| Undersjangrar | Boogie-woogie • Countryblues • Deltablues • Elektrisk blues • Fife and drum-blues • Jump blues •
Klassisk kvinneleg blues • Pianoblues |
| Blandingssjangrar | Bluesrock • Jazzblues • Punkblues • Soulblues |
| Regionale miljø | Britisk blues • Kanadisk blues • Chicagoblues • Detroitblues • East Coast-blues • Kansas City-blues • Louisianablues • Memphisblues • New Orleans-blues • Piedmontblues • St. Louis-blues • Swamp-blues • Texasblues • West Coast-blues |
General **Sir John Mordaunt**, KB (1697–23. oktober 1780) var ein britisk soldat og Whig-politikar. Han var mest kjend for å ha kommandert raidet på Rochefort som enda i fiasko. For dette vart han stilt for krigsrett og fekk skulda for det mislukka oppdraget. 

Han gjekk inn i militæret i 1721 og vart kaptein i 1726 og oberstløytnant i 1731. Han kom inn på Parlamentet for Pontefract-regjeringa i 1730 og sat i Parlamentet fram til 1768. 

I 1742 vart han oberst for det kongelege irske regimentet, som i 1744 vart sendt for å verne Nederland mot fransk invasjon. Han vart kalla tilbake i november 1745 for å slå ned jakobittaropprøret dette året og vart brigader. 

Då sjuårskrigen braut ut i 1756 fekk han ansvaret for å trene soldatar ved Blandford. Året etter vart han vald ut til å ta den franske hamnebyen Rochefort. Både han og dei nestkommanderande var motvillige, og det same var marinekommandantane Edward Hawke og Charles Knowles. William Pitt og sir John Ligonier på høgaste hald pressa på for å få gjennomført planen. 

31 krigsskip og 49 transportskip med 10 bataljonar med soldatar sette seg den 6. september 1757 og erobra Île d'Aix den 21. september. Dei oppdaga derimot at det var altfor grunt for dei store skipa å nå inn til Rochefort, over ein kilometer, så det var òg altfor langt å setje soldatane i småbåtane. Dei bestemte seg i staden for å ta ei festning ved munningen av elva Charente, men på grunn av kraftig vind måtte dei avbryte i siste minutt. Ekspedisjonen kom attende til Storbritannia 6. oktober. 

Pitt var rasande over den mislukka ekspedisjonen som hadde kosta meir enn ein million pund for ingenting. Kong Georg II sette i stand ei gransking. Dei kom fram til at det tilsynelatande ikkje var nokon på land som kunne hindre ein landgang av britane og at dei lette kunne tatt Rochefort. På bakgrunn av dette vart Mordaunt stilt for krigsrett i desember. På grunn av den dårlege informasjonen han hadde fått før oppdraget kom i gang, vart han einstemmig funne uskuldig i ulydigheit. Georg II fjerna likevel Mordaunt, Conway og Cornwallis frå Parlamentet i juli 1758 og erstatta Mordaunt som guvernør i Sheerness.

Mordaunt heldt fram i forsvaret, men fekk aldri ei kommandørstilling igjen. Han vart general i 1770 og var guvernør i Berwick-upon-Tweed frå 1778 til 1780, då han døydde i heimen sin nær Southampton. Han var aldri gift og hadde heller ikkje barn.

Kjelder
-------

* *Denne artikkelen bygger på «John Mordaunt (British Army officer)» frå Wikipedia på engelsk, den 9. oktober 2009.*
	+ *Wikipedia på engelsk oppgav desse kjeldene:* 
		- Towse, Clive (2004). «Mordaunt, Sir John (1696/7–1780)». *Oxford Dictionary of National Biography*. Oxford University Press.


|  |  |
| --- | --- |
| Autoritetsdata | 
* WorldCat
* VIAF
* LCCN
* ISNI

 |
**John Olav Nilsen & Gjengen** er eit norskspråkleg pop/rock-band frå Loddefjord i Bergen. Frontfigur i bandet er John Olav Nilsen.

Karriere
--------

Bandet vart skipa i Bergen i 2006, med unntak av to av medlemene som kom med seinare. I 2007 og 2008 hadde dei ein del konsertar i Bergensområdet, m.a. saman med bandet Fjorden Baby!. 

Bandet begynte for alvor å bli kjende i 2008 då dei vart kåra til Ukens Urørt, og kom på tredje plass i Årets Urørt-finalen, då Pony the Pirate vann. Vidare deltok bandet på By:larm i Oslo 2009 og gav ut debutalbumet *For sant til å være godt* på Voices Music & Entertainment seinare same året. Plata vart svært godt motteken med fleire terningkast 6 og 5 frå norske aviser. På slutten av året vart albumet kåra til Årets norske album av m.a. Aftenposten og Dagbladet.

Under Spellemannprisen 2009 vann dei i klassen rock for debutalbumet. I tillegg var dei nominerte i klassen årets nykomar, men tapte mot Donkeyboy. 

I februar 2011 kom oppfølgjarplata *Det nærmeste du kommer* ut på same plateselskapet. Ei melding i *Aftenposten* omtalte albumet som «godt, men ikkje hundre prosent vellukka».

Singlar
-------

* *10 ganger 1000* (2009)
* *Valiumsvalsen* (2009)
* *Hull i himmelen* (2009)
* *Skrekkfilm* (2011)

Plater
------

* *For sant til å være godt* (2009)
* *Det nærmeste du kommer* (2011)
* *Den eneste veien ut* (2012)

Kjelder
-------

* Artikkelen er omsett frå Bokmålswikipedia, 4. februar 2011.

1. ↑   Aftenposten si melding av Det nærmeste du kommer
| Monterey |
| --- |
|  |
| Styresmakter |
| Land  Delstat Fylke | USACaliforniaMonterey County |
| Geografi |
| Flatevidd - By |  30,5 km² |
| Innbyggjarar  - By (2011) | 28246 |
| Tidssone | Pacific (UTC-8) |
| Diverse anna |
| Postnummer | 93923, 93940, 93943, 93950, 93955 |

**Monterey** er ein kystby midt i den amerikanske delstaten California. Han ligg ved Montereybukta, 14 mil sør for San Francisco. I 2011 hadde byen eit folketal på litt over 28 000.

Monterey har fleire militærleirar og skular. Byen er også eit turistsenter med attraksjonar som Monterey Bay Aquarium, Cannery Row, Fisherman's Wharf og fleire festivalar.

Historie
--------

Monterey byrja som ein katolsk misjonsstasjon den gong heile California var den del av Nye Spania. Byen voks opp rundt misjonen San Carlo Borromeo ved Montereybukta, oppretta av fransiskanaren Junipero Serra den 3. mai 1770. Samtidig utropte Don Gaspar de Portola, leiaren for den meksikanske militærekspedisjon Alta California (den noverande amerikanske delstaten California) som spansk eige. 

Kinesisk-amerikanske fiskarar i Monterey i 1875.
Misjonsstasjonen var del av Californiamisjonane, kjeda av til slutt 21 spanske *misiónes* som vart lagde frå San Diego til Sonoma, og var den viktigaste av stasjonane. Mellom 1777 og 1849 var byen hovudstad for California, under Spania, Mexico og USA i den rekkjefølgja. 

Sidan 1840 har Monterey vore sete for eit katolsk bispedømme, som opphavleg omfatta «begge California», det vil seie også Baja California som fortsette å vere meksikansk territorium etter at USA annekterte Alta California.

Montery var ei viktig hamn for sardinfiske fram til 1950-talet, då fisket braut saman grunna overfiske.

Kultur
------

Monterey er kjend frå fleire romanar av John Steinbeck, som *Tortilla Flat* (1935) og *Cannery Row* (1945). 

Byen held ein årleg jazzfestival, Monterey Jazz Festival, og ein bluesfestival, Monterey Blues Festival. I 1967 blei det også halde ein vidkjend rockefestival her, Monterey Pop Festival.

Bakgrunnsstoff
--------------

Kjelder
-------

* *Denne artikkelen bygger på «Monterey» frå Wikipedia på bokmål, den 22. september 2009.*

* *Denne artikkelen bygger på «Monterey, California» frå Wikipedia på engelsk, og «Monterey» frå Wikipedia på svensk den 29. november 2012.*

* «Monterey» i *Store norske leksikon*, snl.no.

Fotnotar

1. 1 2  «Monterey (city), California». *State & County Quickfacts* (på engelsk). U.S. Census Bureau,. Arkivert frå originalen 24. august 2012. Henta 24. august 2012.  Arkivert 2012-09-10 ved Wayback Machine.
2. ↑  «2010 ZIP Code Tabulation Area (ZCTA) Relationship Files». U.S. Census Bureau. 2010. Arkivert frå originalen 25. august 2012. Henta 25. august 2012.

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* NKC
* GeoNames

 |
**John Peckham** eller **Pecham** (ca. 1230–8. desember 1292) var ein engelsk teolog og naturforskar. Han var erkebiskop av Canterbury frå 1279 til 1292. 

Han studerte ved universiteta i Paris og Oxford, og tredde inn i Fransiskanerordenen i 1240-åra. Han arbeidde ei tid som lærar og kom i konflikt med Thomas Aquinas. Han var kjend som ein konservativ teolog og var imot Aquinas sitt syn på sjela. Peckham studerte òg optikk og astronomi, og studiane hans på desse felta var påverka av Roger Bacon. 

Han virkte frå 1277 ved den pavelige kurien i Roma, før han i 1279 vart utnemnd til erkebiskop av Canterbury. Tida hans som erkebiskop var prega av forsøk på å auke disiplinen hos prestestanden og omorganisere eigedomane i erkebispedømet. Pluralisme, det å ha meir enn eitt prestekall på ein gong, var noko Peckham kjempa mot. Han tente kong Edvard I av England i Wales. Under tida som erkebiskop sirekv han fleire verk om optikk, filosofi og teologi, i tillegg til at han skreiv salmar. Fleire manuskript frå verka hans har overlevd. Då han døydde vart han gravlagd i Canterbury katedral, men hjartet vart gjeve til fransiskanarane.

Kjelder
-------

* *Denne artikkelen bygger på «John Peckham» frå Wikipedia på engelsk, den 17. februar 2013.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS
* SUDOC

 |
**Romain Mesnil** (fødd 13. juni 1977) er ein fransk tidlegare stavhoppar frå Le Plessis-Bouchard. Han vann to VM-sølv og eitt EM-sølv i øvinga i tida 2006-09.

Aktiv
-----

Mesnil i tilløpet
Mesnil sette personbeste sommaren 1998 med 5,80 meter, den 1. august 1999 svinga han seg over 5,93 m under eit stemne i Göteborg. I dei internasjonale meisterskapane utandørs lukkast han derimot ikkje før enn ved VM 2001, der han med årsbestehopp på 5,85 m vart nummer fem. Den 5. august 2003 gjorde han sitt livs beste stavhopp då han klarte 5,95 meter i Castres i heimlandet.

Dei svake meisterskaps-prestasjonane heldt fram, fyrst i EM 2006 lukkast Mesnil melde seg på i medaljestriden. Under vanskelege tilhøve i Göteborg tok han seg over 5,65 m i fyrste forsøk, noko som gav han sølvmedalje, ein medaljeplass han delte med Tim Lobinger frå Tyskland. Året etter presterte Mesnil årsbeste ved verdsmeisterskapen i Osaka, der han lukkast i sitt andre forsøk på 5,86 m og tok sølvmedalje, Brad Walker frå USA tok høgda i fyrste forsøk og vart verdsmeister. Også under VM 2009 i Berlin gjorde Mesnil årsbeste og vann sølv, då med 5,85 meter, Steven Hooker frå Australia vann tevlinga med 5,90 m.

Mesnil vart fransk meister i stavhopp sju gongar i tida 1998-2011. Han la opp i 2013. 

### Medaljar og plasseringar i internasjonale meisterskap

* EM 1998 i Budapest: Utslått i kvalifiseringa (0)
* VM 1999 i Sevilla: Nr 12 (5,70 m i kvalifiseringa)
* OL 2000 i Sydney: Utslått i kvalifiseringa (5,40 m=nr 31)
* VM 2001 i Edmonton: Nr 5 – 5,85 m
* EM 2002 i München: Utslått i kvalifiseringa (0)
* VM 2003 i Paris: Utslått i kvalifiseringa (0)
* OL 2004 i Aten: Utslått i kvalifiseringa (5,65 m=nr 18)
* EM 2006 i Göteborg: Sølvmedalje – 5,65 m, bakom Aleksandr Averbukh (5,70 m)
* VM 2007 i Osaka: Sølvmedalje – 5,86 m, bak Brad Walker (5,86 m)
* OL 2008 i Beijing: Utslått i kvalifiseringa (5,55 m=nr 14)
* VM 2009 i Berlin: Sølvmedalje – 5,85 m, bakom Steven Hooker (5,90 m)
* EM 2010 i Barcelona: Nr 8 – 5,60 m
* VM 2011 i Daegu: Nr 15 (5,65 m i kvalifiseringa)
* EM 2012 i Helsinki: Utslått i kvalfiseringa (0)
* OL 2012 i London: Nr 10 – 5,50 m

Kjelder
-------

* *Denne artikkelen bygger på «Romain Mesnil» frå Wikipedia på engelsk, den 25. september 2019.*
| **Montecristo** |
| --- |
| Montecristo sett frå stranda nær Marina di GrossetoMontecristo sett frå stranda nær Marina di Grosseto |
| Geografi |
|  |
| **Stad** | Liguriahavet |
| **Koordinatar** | 42°20′N 10°19′E﻿Koordinatar: 42°20′N 10°19′E﻿ |
| **Øygruppe** | Tyrrenhavet

 |
| **Areal** | 13 km²

 |
| **Høgaste punkt** | Montecristo (646 moh.)
 |
| Administrasjon |
| **Land** | Italia |
| **Region  Provins** | Toscana  Livorno

 |
| Demografi |
| **Folketal** | 0
 |

**Montecristo** er ei lita øy i Dei toskanske øyane i Italia. Ho er om lag 4,3 km på det lengste og ligg halvvegs mellom Korsika og det italienske fastlandet, sør for Elba og vest for Giglio. Øya er truleg mest kjend som ein oppdikta stad i romanen *Greven av Monte Cristo* av Alexandre Dumas den eldre, men sjølve øya samsvarar ikkje stort med skildringa i romanen. 

*Monte Cristo* tyder 'Kristusfjellet' på italiensk, og enkelte meiner at dette var årsaka til at Dumas valde ho for boka si. 

Øya er avsidesliggande og dei italienske styresmaktene gjorde ho ein del av eit naturreservat og ein jaktpark. Det er ingen bygningar på øya, men det står ruinar av eit kloster frå 1200-talet, som vart øydelagd av sjørøvarar i 1553.

Bakgrunnsstoff
--------------

 Wikimedia Commons har multimedia som gjeld: **Montecristo**

Kjelder
-------

* *Denne artikkelen bygger på «Montecristo» frå Wikipedia på engelsk, den 4. november 2007.*


|  |  |
| --- | --- |
| Autoritetsdata | 
* Store norske leksikon
* VIAF
* GeoNames

 |